โจรใต้โหดยิงหนุ่มสาวใบ้ตาย 2 ศพ ก่อนปะทะ จนท. หนีรอดหวุดหวิด
โจรใต้โหด ประกบยิงหนุ่ม-สาวใบ้กลับจากรับยา รพ. เสียชีวิตทั้งคู่ เจ้าหน้าที่ติดตามเข้าปิดล้อมเกิดการปะทะ คนร้ายถูกยิง ทิ้งจยย.แล้วอาศัยความชำนาญในพื้นที่หลบหนีรอด ด้านผู้การปัตตานีเชื่อคนร้ายน่าจะเป็นแกนนำระดับปฏิบัติการหวังสร้างสถานการณ์,เมื่อเวลา 13.30 น. วันที่ 9 ก.ค.62 ร.ต.อ.ขจรศักดิ์ เกื้อมณี รอง สว.(สอบสวน) สภ.ยะหริ่ง จ.ปัตตานี ได้รับแจ้งมีเหตุยิงกันมีผู้เสียชีวิต เหตุเกิดบนถนนสายปัตตานี-นราธิวาส ม.1 ต.ตอหลัง หลังรับแจ้งจึงนำกำลังไปที่เกิดเหตุพร้อมด้วย พล.ต.ต.ปิยะวัฒน์ เฉลิมศรี ผบก.ภ.จว.ปัตตานี พ.ต.อ.มุสตอพา มะนิ ผกก.ยะหริ่ง ไปถึงพบรถ จยย.ยี่ห้อฮอนด้า รุ่นเวฟ สีดำ ทะเบียน กลก 98 ปัตตานี ล้มข้างทาง ใกล้กับพบผู้เสียชีวิตทราบชื่อ นายรัชวัฒิ แก้วศรี อายุ 36 ปี อยู่บ้านเลขที่ 3 ม.8 ต.แป้น อ.สายบุรี จ.ปัตตานี มีบาดแผลถูกยิงด้วยอาวุธปืนไม่ทราบขนาดเข้าศีรษะจำนวน 1 นัด และมีผู้ได้รับบาดเจ็บ 1 ราย ถูกนำส่ง รพ.ยะหริ่ง ทราบชื่อ น.ส.สุภัสสร ปัจฉิมานท์ อยู่บ้านเลขที่ 28 5 ต.บางไผ่ ซอยอัสสัมชัญ 9 เขตบางแค กรุงเทพฯ ถูกยิงเข้าที่หน้าอกอาการสาหัส แพทย์พยายามช่วยชีวิตแต่เนื่องจากทนพิษบาดแผลไม่ไหวเสียชีวิตในเวลาต่อมา ,ต่อมาเวลา 14.00 น. พล.ต.ต.ปิยะวัฒน์ เฉลิมศรี ผบก. ได้รับแจ้งว่าเกิดเหตุยิงปะทะกันขึ้นที่ ม.1 ต.ตอหลัง ห่างจากจุดเกิดเหตุประมาณ 2 กิโลเมตร จึงรีบไปตรวจสอบ ไปถึงพบเจ้าหน้าที่ชุดสืบสวนสอบสวน สภ.ยะหริ่ง นำโดย พ.ต.ท.ปภาณ จันทร์กลับ รอง ผกก.สืบสวนสอบสวน ยืนคุมพื้นที่เกิดเหตุ หลังจากเกิดเหตุคนร้ายใช้อาวุธปืนยิงใส่เจ้าหน้าที่ ขณะใช้รถยนต์กระบะไล่ติดตามคนร้ายที่ก่อเหตุยิงชาวบ้านเสียชีวิต 2 ศพ และหลังเหตุปะทะเจ้าหน้าที่ได้เข้าตรวจสอบพบรถ จยย.ยี่ห้อฮอนด้า จำนวน 2 คันของคนร้ายตกอยู่ในคูน้ำข้างทาง แต่ไม่พบคนร้ายที่ก่อเหตุ คาดว่าน่าจะหลบหนีไปได้,จากการสอบสวนทราบว่า นายรัชวุฒิ ขับขี่รถจักรยานยนต์ โดยมี น.ส.สุภัสสร นั่งซ้อนท้าย โดยทั้งคู่เป็นแฟนกันและพิการเป็นใบ้ กลับจากไปรับยาที่โรงพยาบาลปัตตานี และกำลังเดินทางกลับบ้านที่ อ.สายบุรี ปรากฏว่าเมื่อมาถึงที่เกิดเหตุมีคนร้าย 4 คนใช้รถ จยย.จำนวน 2 คันเป็นพาหนะขับตามประกบแล้วชักอาวุธปืนกระหน่ำยิงจำนวน 4 นัดจนเสียชีวิตทั้งคู่ จากนั้นได้เร่งเครื่องหลบหนีเข้าไปในหมู่บ้าน ระหว่างนั้น เจ้าหน้าที่ชุดสืบสวนสอบสวน สภ.ยะหริ่ง กำลังออกตรวจพื้นที่ได้รับแจ้งจากวิทยุสื่อสารให้ทำการติดตามและปิดล้อมตรวจค้นคนร้ายที่ร่วมก่อเหตุ ปรากฏว่าพบบุคคลต้องสงสัยจำนวน 4 คนใช้รถ จยย.เป็นพาหนะ จำนวน 2 คันตามที่ได้รับแจ้ง และขณะที่จะเรียกให้หยุด คนร้ายได้ใช้อาวุธปืนยิงใส่เจ้าหน้าที่ จนทำให้เจ้าหน้าที่ยิงสวนก่อนจะเกิดการยิงปะทะกันขึ้น คนร้ายเสียท่าทำให้รถ จยย.เสียหลักตกข้างทาง จึงทิ้งรถแล้ววิ่งหลบหนีเข้าไปในป่า,พล.ต.ต.ปิยะวัฒน์ เฉลิมศรี ผบก.ภ.จว.ปัตตานี ได้ประสาน พ.อ.สมคิด คงแข็ง ผบ.ทพ.42 พร้อมกำลังสนธิกำลังร่วมปิดล้อมตรวจค้นพื้นที่เกิดเหตุในรัศมี 500 เมตร เชื่อคนร้ายน่าจะถูกยิงได้รับบาดเจ็บจากการปะทะ และอาศัยความชำนาญพื้นที่หลบหนีและอาจจะมีแนวร่วมในพื้นที่ให้ความช่วยเหลือ เชื่อคนร้ายน่าจะเป็นแกนนำระดับปฏิบัติการณ์ในพื้นที่พยายามก่อเหตุทำร้ายผู้บริสุทธิ์หวังสร้างสถานการณ์., 
โจรใต้โหด ประกบยิงหนุ่ม-สาวใบ้กลับจากรับยา รพ. เสียชีวิตทั้งคู่ เจ้าหน้าที่ติดตามเข้าปิดล้อมเกิดการปะทะ คนร้ายถูกยิง ทิ้งจยย.แล้วอาศัยความชำนาญในพื้นที่หลบหนีรอด ด้านผู้การปัตตานี 
โจรใต้,ยิงหนุ่มสาวใบ้,สร้างสถานการณ์,ปะทะเจ้าหน้าที่,ยะลา,ข่าวทั่วไป